CELEX: 32017R0243
Language: el
Date: 2017-02-10 00:00:00
Title: Εκτελεστικός κανονισμός (ΕΕ) 2017/243 της Επιτροπής, της 10ης Φεβρουαρίου 2017, για την τροποποίηση του εκτελεστικού κανονισμού (ΕΕ) αριθ. 686/2012 όσον αφορά το κράτος μέλος — συνεισηγητή για τη δραστική ουσία μεταλδεΰδη (Κείμενο που παρουσιάζει ενδιαφέρον για τον ΕΟΧ )

11.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 36/53
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/243 ΤΗΣ ΕΠΙΤΡΟΠΉΣ
   της 10ης Φεβρουαρίου 2017
   για την τροποποίηση του εκτελεστικού κανονισμού (ΕΕ) αριθ. 686/2012 όσον αφορά το κράτος μέλος — συνεισηγητή για τη δραστική ουσία μεταλδεΰδη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 19,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 686/2012 της Επιτροπής (2) αναθέτει την αξιολόγηση κάθε δραστικής ουσίας σε ένα κράτος μέλος — εισηγητή και σε ένα κράτος μέλος — συνεισηγητή. Με τη σύμφωνη γνώμη των οικείων κρατών μελών, κρίνεται απαραίτητο να αλλάξει το κράτος μέλος — συνεισηγητής για τη δραστική ουσία μεταλδεΰδη, τηρουμένης παράλληλα της ισορροπίας όσον αφορά τον καταμερισμό των ευθυνών και των εργασιών μεταξύ των κρατών μελών. Η συναξιολόγηση για τους σκοπούς των διαδικασιών ανανέωσης για τη μεταλδεΰδη θα πρέπει να ανατεθεί στην Αυστρία.
            
         
               (2)
            
            
               Συνεπώς, ο εκτελεστικός κανονισμός (ΕΕ) αριθ. 686/2012 θα πρέπει να τροποποιηθεί ανάλογα.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα του εκτελεστικού κανονισμού (ΕΕ) αριθ. 686/2012, η καταχώριση για τη δραστική ουσία μεταλδεΰδη αντικαθίσταται από το ακόλουθο κείμενο:
   
      
                  Δραστική ουσία
               
               
                  Κράτος μέλος — εισηγητής
               
               
                  Κράτος μέλος — συνεισηγητής
               
            
                  «Μεταλδεΰδη
               
               
                  PL
               
               
                  AT»
               
            
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Φεβρουαρίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 309 της 24.11.2009, σ. 1.
   
      (2)  Εκτελεστικός κανονισμός (ΕΕ) αριθ. 686/2012 της Επιτροπής, της 26ης Ιουλίου 2012, για την ανάθεση, στα κράτη μέλη, της αξιολόγησης δραστικών ουσιών, για την εφαρμογή της διαδικασίας ανανέωσης (ΕΕ L 200 της 27.7.2012, σ. 5).